TRADUCERE
Eurocities
Reţeaua Marilor Oraşe Europene
Bruxelles, 15 ianuarie 2007
Primăria Municipiului Timişoara

RO – 1900 Timişoara
România
Subiect: Cotizaţia de membru Eurocities pentru anul 2007
Stimate Domnule,

Întâi de toate, în numele tuturor celor de la Biroul Eurocities din Bruxelles, doresc să vă transmit, dvs. şi colegilor dvs.,  urările noastre cele mai bune pentru anul 2007. De asemenea, doresc să vă mulţumesc pentru angajamentul şi sprijinul oferite de oraşul dvs. activităţilor Eurocities în anul 2006, care au culminat cu succesul Adunării Generale Anuale de la Manchester din 21-24 noiembrie 2006.

Anul trecut, Eurocities, sub conducerea Preşedintelui Richard Leese, a dezvoltat relaţii bune de lucru cu oficialii şi comisarii europeni. Oficialii Comisiei Europene ne-au contactat regulat pentru a ne solicita punctul de vedere asupra unei serii de probleme privind politicile urbane, ca rezultat al recunoaşterii tot mai mari a nevoii de a lua în considerare expertiza oraşelor în dezvoltarea politicilor Uniunii Europene.
Ne-am extins parteneriatele şi alianţele pentru a influenţa deciziile şi pe cei care stabilesc politicile. Un prim exemplu de asemenea parteneriat este cel pe care l-am dezvoltat cu Grupul pentru probleme urbane şi de locuinţe din cadrul Parlamentului European, cu care am organizat seminarul de mare succes „Oraşele acţionează: confruntarea cu migraţia şi integrarea” la Parlamentul European de la Strasbourg în februarie anul trecut.

De asemenea, ne-am bucurat de succes în activitatea cu preşedinţiile Uniunii Europene. Totuşi, cea mai mare oportunitate a noastră de până acum va fi în timpul Preşedinţiei Germane din primăvara anului 2007. Fără îndoială, fostul nostru Preşedinte, dl. Wolfgang Tiefensee, ministrul german responsabil cu portofoliul urban, va fi în mod sigur dispus să lucreze cu noi dacă vor apare oportunităţi.

După cum a subliniat dl. Gérard Collomb, primarul oraşului Lyon şi noul Preşedinte al Eurocities, în cadrul AGA, pentru anul acesta am stabilit o nouă abordare în ceea ce priveşte dezvoltarea Programului de Lucru, permiţând o implicare mult mai sistematică în toate Forumurile în elaborarea Priorităţilor de Lucru, fie că acestea ţin de politică, schimburi sau proiecte de lucru. Acest nou proces duce la un Plan de Lucru ambiţios pentru anul 2007, aprobat de AGA  la Manchester şi care în prezent este stabilit în cele mai mici detalii în cadrul Forumurilor. 
Sperăm că vom putea să contăm în continuare pe angajamentul şi sprijinul dvs. pentru realizarea activităţilor planificate.
În acest context, vă adresez rugămintea să plătiţi taxa de membru pentru anul 2007. După cum ştiţi, AGA a votat în acest an o creştere cu 2,5% a taxei. Factura este anexată prezentei scrisori.
Nu ezitaţi să mă contactaţi dacă aveţi întrebări sau comentarii despre Eurocities şi activităţile noastre.

Vă mulţumesc încă o dată pentru angajamentul continuu al oraşului dvs. la reţeaua noastră.

Cu stimă,

Catherine Parmentier

Director Executiv

Anexe: Programul de Lucru al Eurocities pentru 2007
Factura pentru plata cotizaţiei pentru 2007
Traducere: Diana Donawell – Primăria Timişoara, Serviciul Dezvoltare Locală şi Integrare Europeană

